Deltakelsen og ansvaret for å velge landets bidrag har siden starten gått på rundgang mellom den franskspråklige kringkasteren RTBF og den flamske kringkasteren VRT. Det betyr at landet sang vekselvis på fransk og nederlandsk frem til 1999, da språkregelen ble opphevet. Siden da har de fleste belgiske bidrag blitt fremført på engelsk, to ganger har landets bidrag også blitt sunget på et oppdiktet språk. Mens VRT har pleid å velge landets bidrag gjennom en nasjonal finale, , har vallonske RFTB stort sett valgt sang og artist internt. Historisk har RTBFs bidrag gjort det langt bedre enn VRTs. Seieren og begge andreplassene kom fra RTBF, mens hele seks av åtte sisteplasser kom fra VRT. Flanderns beste plassering er to sjetteplasser.